PCA ตั้งเป้าปี 59 ลูกค้า “PlanetFiber” เพิ่มเป็นหมื่นราย ก่อนแตะ 5 หมื่นรายปี 60
PCA ตั้งเป้าปี 59 ลูกค้า "PlanetFiber" เพิ่มเป็นหมื่นราย ก่อนแตะ 5 หมื่นรายปี 60
28 ม.ค. 2559

บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PCA ระบุว่า บริษัทตั้งเป้าธุรกิจของ”PlanetFiber” ในปี 59 มีจำนวนคอนโดมิเนียม ติดตั้ง 60 โครงการ รวม 40,000 ห้อง ผู้ใช้บริการ 10,000 ราย และปี 60 มีเป้าหมายจำนวนโครงการที่จะติดตั้ง 120 โครงการ รวม 100,000 ห้อง และคาดว่าจะมีผู้ใช้บริการ 50,000 ราย หรือประมาณ 50% ของจำนวนห้องทั้งหมด
สำหรับโครงการแรกที่ดำเนินการติดตั้ง คือ โครงการคอนโดมิเนียม Centric ติวานนท์ จำนวน 1,063 ห้อง และขณะนี้มีโครงการคอนโดมิเนียมที่ติดตั้ง FTTR แล้วทั้งหมด 21 โครงการ จำนวน 13,214 ห้อง ขณะที่รูปแบบการให้บริการ ขณะนี้มีบริการ 3 แพ็คเกจ คือ แพ็คเกจความเร็ว 1 Gb เหมาะสำหรับผู้ใช้งานอินเทอร์เน็ตมากและดูทีวี, แพ็คเกจความเร็ว 100 Mb เหมาะสำหรับผู้ใช้งานอินเทอร์เน็ตปานกลางและดูทีวีระบบ HD และแพ็คเกจความเร็ว 20 Mb เหมาะสำหรับผู้ใช้งานอินเทอร์เน็ตทั่วไป
อนึ่ง PlanetFiber  คือธุรกิจซึ่งให้บริการอินเทอร์เน็ตความเร็วแสงผ่านสายเคเบิ้ลใยแก้วนำแสงตั้งแต่ต้นทางถึงปลายทาง จนถึงห้องคุณ Fiber To The Room (FTTR)
 
 